બિપાશા બાસુ તેની બીજી ડીવીડી લોન્ચ કરવાની તૈયારીમાં
આ ફિટનેસ ડીવીડીમાં નૃત્ય અને વ્યાયામ આવરી લેશે
પહેલી ફિટનેસ ડીવીડી 'ફિટ એન્ડ ફેબ્યુલસ યુ'ની સફળતા પછી બિપાશા બાસુ તેની બીજી ડીવીડી 'બ્રેક ફ્રી' લોન્ચ કરવાની તૈયારીમાં છે.
બિપાશાએ જણાવ્યા પ્રમાણે, ''મારી પહેલી ડીવીડી ફંકશનલ ટાઈપની છે. જેમાં કાર્ડિયો, સ્ટ્રેન્ધ અને એબ્સ છે. જયારે નવી ડીવીડીમાં ૬૮ મુવ્સ ધરાવતા ડાન્સ રૃટિન છે જેની શરૃઆત વોર્મ અપ, મુખ્ય વિભાગ અને બોલીવૂડની રૃટિનથી થાય છે. ભારતમાં આપણે દરેક પ્રસંગે નૃત્ય કરીએ છીએ અને એમા ંબોલીવૂડના સ્ટેપ્સ ઘણા લોકપ્રિય છે આ ગીતોની એચલી લોકપ્રિયતા છે કે એક આંતરરાષ્ટ્રીય રિયાલિટી શોમાં તેને એક જૉનર તરીકે ઓળખવવામાં આવ્યો છે. આ પાછળ વર્ક આઉટના માધ્યમ તરીકે ડાન્સનો ઉપયોગ કરવાનો વિચાર હતો.''
એક કોરિયોગ્રાફર સાથે મળીને તેણે શરીરના દરેક ભાગ માટે ચાર મુવ્સથી શરૃઆત કરી હતી. ખાસ કરીને પેટ, લચી પડેલા બાવડા અને લવ હેન્ડલ્સ જેવા ભાગ તેણે વધુ ધ્યાન આપ્યું હતું. ''પહેલા મારે સ્ટેપ્સ સાથે મૂકવા પડયા હતા પછી દરેક સ્ટેપની આઠ સંખ્યાને હિસાબે સંગીત ઉમેરવું પડયું હતું. ૩૦ મિનિટના વ્યાયામ માટે સ્ટેપ્સ નક્કી થઈ ગયા પછી મારે એમાં જોમ ઉમેરવાનું હતું,'' એમ અભિનેત્રીએ વધુમાં જણાવ્યું હતું.
બિપાશાની આ ડીવીડી રીલિઝ કરનારા શેમારૃના ડિરેકટર હિતેન ગડાએ જણાવ્યા પ્રમાણે, ''બિપાશાની પહેલી ફિટનેસ ડીવીડીમાં પનણ અમે તેની સાથે કામ કર્યું હતું અને તેને ઘણી સફળતા મળી હતી. બીજા વિડિયો 'બ્રેક ફ્રી' સાથે અમારે આ સફળતા આગળ વધારવી છે. ફિટનેસ પ્રત્યેના તેના ઊંડા રસને કારણે તેને અફલાતુન અને ફિટ શરીર મેળવવામાં સફળતા મળી છે તેની આ તેની આ સિદ્ધી ઘણાને એને પગલે ચાલવા માટેની પ્રેરણા પૂરી પાડશે એ વાતની મને ખાતરી છે અમે મનોરંજન ઈન્ડસ્ટ્રીમાં ૫૦ વરસ પૂરા કર્યા છે અને અમારા ગ્રાહકોની પસંદગી સાથે અમે આગળ વધ્યા છીએ અને પૂરેપૂરી ખાતરી છે કે અમારા ગ્રાહકો આ ડાન્સ વ્યાવ્યામ કરતી વખતે કેલેરીના દહન સાથે સાથે મનોરંજન પણ મેળવશે.''